Ojaveer

Ojaveer on eesti perekonnanimi.

Perekonnanime Ojaveer (Oijaweer, Ojaweer) on antud Sangaste mõisas Sangaste kihelkonnas Tartumaal, Võru mõisas Põlva kihelkonnas ja Pindi mõisas Rõuge kihelkonnas Võrumaal. Nimede eestistamisel määrati Ojaveer uueks perekonnanimeks isikutele, kelle perekonnanimi oli Klimberg, Ojasev ja Smitt. Osvald Ojaveere palvel kanti Ojaveer perekonnanimede kaitseregistrisse nr. 135 all (Siseministeeriumi teadaanne 24. juulist 1935).

2017. aasta 1. jaanuari seisuga on perekonnanimi Ojaveer Eestis 50 mehel ja 39 naisel.  

Evald Ojaveer (sündinud 1933), eesti merebioloog
Helle-Maire Ojaveer (sündinud 1937), eesti tehnikateadlane
Henn Ojaveer (sündinud 1965), eesti bioloog
Osvald Ojaveer (1906–1966), eesti põllumajandusteadlane
Ott Ojaveer (sündinud 1965), eesti koolijuht
Ülo Ojaveer (sündinud 1931), eesti põllumajandusteadlane

Kategooria:Perekonnanimede kaitseregistri nimed
Kategooria:Eestistamisel antud perekonnanimed